Document ID: 32005D0853

ODLOČBA KOMISIJE
z dne 30. novembra 2005
o pooblastilu Franciji, da prepove dajanje reprodukcijskega materiala Pinus pinaster Ait. v promet za sejanje ali sajenje v določenih regijah Francije, katerega poreklo je z iberijskega polotoka, ki ni primeren za uporabo v območjih za katera velja Direktiva Sveta 1999/105/ES, v promet za končnega uporabnika
(notificirano pod dokumentarno številko K(2005) 4534)
(Besedilo v francoskem jeziku je edino verodostojno)
(2005/853/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (1), in zlasti odstavka 2 člena 17 Direktive,
ob upoštevanju naslednjega:
(1)
Francija je zahtevala pooblastilo za prepoved dajanja v promet reprodukcijskega materiala Pinus pinaster Ait. s poreklom z iberijskega polotoka (Španija in Portugalska) za končnega uporabnika za sejanje ali sajenje v določenih administrativnih regijah Francije, z izjemo Provanse-Alp-Azurne obale, Languedoc-Roussillona in Korzike.
(2)
Francija je zahtevo podprla z vsemi informacijami navedenimi v členu 17(2)(a) in (b) Direktive 1999/105/ES, kot je določeno z Uredbo Sveta št. (ES) 1602/2002 z dne 9. septembra 2002 o podrobnih pravilih o uporabi Direktive Sveta 1999/105/ES glede dovoljenja, da država članica prepove trženje določenega gozdnega reprodukcijskega materiala končnemu uporabniku (2).
(3)
Francija je predložila dokaze gospodarskega gozdarstva, da drevesa Pinus pinaster Ait. iz semen s poreklom iz določenih regij iberijskega polotoka, ki so bila vzgojena v francoskih regijah, razen v zgoraj omenjenih regijah, niso bila prilagojena nizki temperaturi v teh regijah. Dokazi kažejo na katastrofalne učinke hudih pozeb za preživetje dreves tega porekla, zlasti v letih 1956, 1963 in 1985. Primerjava podnebnih pogojev vsake posamične regije s poreklom z iberijskega polotoka, kot je določeno v členu 2(g) Direktive 1999/105/ES, ki je bila pripravljena, objavljena in poslana Komisiji in drugim državam članicam v skladu s členom 9 Direktive 1999/105/ES, s podnebnimi pogoji iz francoskih regij Provansa-Alpe-Azurna obala, Languedoc-Roussillon in Korzika, je bila pravilno opravljena.
(4)
Francija mora zato prejeti pooblastila, da prepove dajanje v promet gozdarskih reprodukcijskih materialov za končne uporabnike.
(5)
Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Francija je pooblaščena, da prepove dajanje v promet reprodukcijskega materiala Pinus pinaster Ait. s poreklom iz regij navedenih v Prilogi za končnega uporabnika za sejanje ali sajenje v določenih administrativnih regijah Francije, razen v Provansi-Alpah-Azurni obali, Languedoc-Roussillonu in Korziki.
Člen 2
Ta odločba je naslovljena na Francosko republiko.
V Bruslju, 30. novembra 2005

Labels: 3
18
4
6